Raúl Marqueta

Raúl Marqueta Ribagorda, nado en Zaragoza o 5 de agosto de 1994, é un futbolista aragonés. Xoga de porteiro no Pontevedra CF.

Traxectoria
Formouse na canteira do Valencia CF e do Real Murcia. Na tempada 2013-14 xogou na AD Almudévar de terceira división aragonesa, filial da SD Huesca. En 2014 fichou pola SD Compostela, e estivo dúas tempadas en segunda división B. En 2016 pasou a xogar no CD Ebro,, en 2017 no CF Badalona, e na tempada 2018-19 na UB Conquense, estes tres equipos tamén de segunda división B. Tras uns meses sen xogar, en 2020 pasou ao Casino SD Arzúa, da terceira división galega, e en 2021 fichou polo Ourense CF, co que acadou dous ascensos en catro tempadas, de terceira RFEF a primeira RFEF. En 2025 fichou polo Pontevedra CF, e no seu primeiro partido oficial co equipo granate meteu un gol.

Vida privada

Reside en Santiago de Compostela, onde ten unha clínica de fisioterapia coa súa parella.

Notas

 Véxase tamén 
Ligazóns externas
 Ficha en La Preferente

Categoría:Futbolistas de Aragón
Categoría:Nados en Zaragoza
Categoría:Nados en 1994
Categoría:Xogadores do Pontevedra CF
Categoría:Xogadores da SD Compostela
Categoría:Xogadores do Ourense CF